Катарина II. Велика

**Катари́на II** (**Катари́на Алексе́евна**; **Катари́на Вели́ка**; роджена **Софи́я Авгу́ста Фредери́ка А́нгалт-Це́рбстска**,  *Sophie Auguste Friederike von Anhalt-Zerbst-Dornburg*, в православии *Катарина Алексе́евна*; *2. май 1729, Штетин, Пруссия — †17. новембер 1796, Санкт-Петербург — императриця Всероссийска од року 1762 по 1796.

## Досягнутя
;Реформы:Продовжуючи политику, зачату Петром Великым, Катарина Велика привела свою державу ку повной участи в политичном и културном животѣ Европы. Она реорганизовала администрацию и легислативу Российской империи: были уряджены становы привилегии немешства, на Украинѣ зрушене гетманство (1764), зликвидована Запорожска Сѣчь (1775), легислативно зряджене подданство (1783). 

;Експанзия:Пановниця росширила територию империи о причорноморскы територии, Крым, Сѣверный Кавказ, правобережну Украину, Бѣлорусь, Литву и Курландию. При тому не вступила в жадну европейску войну, бо строго ся додержовала договорох, котры мала з европскыма державами.

## Критика
;Подданство:Перед приходом ку владѣ Катарина плановала зликвидовати подданство, на котром ся базовала на 95% аграрна Россия. Але увидѣвши, же не годна то зробити, напротив, росширила подданство там, де го не было. Примусова робота финанцовала величезны выдаткы на економику, войско и културу. 95% обывательства нич не выграли од досягнѣнь империи, котры были добыты их потом и кровльов.

;Збуры:В часѣ панованя Катарины Великой розмогло ся феодалне уярмлѣня селян, што привело ку збурам: 
:* Колиивщина (1768);
:* селянска война 1773–1775;
:* Турбайовска ребелия (1789–1793).

;Тверда рука:В року 1767 Катарина выдала наказ про выпрацьованя новой либералной легислативы. Александр Радищев, вдохновленый просвѣтенскыма идеями, котры обсяговав тот наказ, выдав в року 1790 книжку против тиранства и подданства в России, барз близку в духу идеям императрицѣ. Але то уж быв невгодный час, рок по  французской револуции, и Радищев быв поставленый перед суд и засудженый на смерть, пак помилованый и высланый. В року 1792 Польске кральовство зажадало нову конштитуцию — на то было там послане войско.  По Косцюшковской ребелии року 1794 Польске кральовство было стерто з мапы Европы.

;Приватный живот:Правда, же ей приватный живот не быв взоровый. Мала молодых миленцьох аж до смерти во вѣку 67 рокы. По смерти князя Потемкина (1791) мѣняла их, найменше, 12 раз. Не любила свого сына Павла, законного наслѣдника, чий трон узурповала.

## Посуджѣня
Россияне продовжують обожньовати Катарину Велику, Нѣмкеню, узурпаторку и блудницю. Поза границями России посуджѣня не таке приязниве. Зато, же под ей панованьом империя стала ся доста силна, жебы огрожовала иншы великодержавы, и через ей остре и безцеремонне панованя, ей образ в представѣ Запада споюе ся з величезнов, заосталов, аж и одпорнов державов, в котрой она пановала. Але едну закладну славу од ней никто не бере: была то жена, чие имено означать епоху в истории, подобно Алжбетѣ I. и Виктории.

## Жерела и одказы
* **Григорій Конискій**: Исторія Русовъ. Москва, 1846.
* **Украинский советский энциклопедический словарь** в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  
* 

## Референции

Катеґорія:Пановници
Катеґорія:История России